Juntolovo

Juntolovo () on kunnallishallintoalue Pietarin Primorjen piirissä Venäjällä. Se sijaitsee kaupungin pohjoisosassa Kivinenän pohjoispuolella. Kunnallishallintoalueen länsipuolella on entisen Lahdensuon (ven. Lahtinskoje boloto) käsittävä Juntolovon metsänsuojelualue.

Alue on saanut nimensä Lahdentulvaan (ven. Lahtinski razliv) laskevasta Junttilanojasta (ven. Juntolovka). Jälkimmäinen nimitys perustunee seudulla sijainneeseen Junttilan taloon, josta ei ole säilynyt tietoa. Juntti on muunnos ristimänimestä Johannes.

Lähteet

Aiheesta muualla
 Juntolovon kunnallishallintoalueen sivusto 

Primorjen piiri (Pietari)